TGE วิ่งต่อ 5% ออลไทม์ไฮ! รับขาย “พีพี” ระดมทุน 260 ล้าน ขยายโรงไฟฟ้าขยะ 100MW
TGE วิ่งต่อ 5% ราคาแตะ 2.16 บ. ทำจุดสูงสุดใหม่! รับบอร์ดไฟเขียวขายหุ้นเพิ่มทุน “พีพี” ให้นักลงทุน 5 ราย ระดมทุน 260 ล้าน ขยายโรงไฟฟ้าขยะ 100MW
TGE วิ่งต่อ 5% ราคาแตะ 2.16 บ. ออลไทม์ไฮ! รับขาย “พีพี” ระดมทุน 260 ล้าน ขยายโรงไฟฟ้าขยะ 100MW
31 มี.ค. 2566

ผู้สื่อข่าวรายงานว่า วันนี้ (31มี.ค.66) ราคาหุ้นบริษัท ท่าฉาง กรีน เอ็นเนอร์ยี่ จำกัด (มหาชน) หรือ TGE ล่าสุด ณ เวลา 10:17 น. อยู่ที่ระดับ 2.16 บาท บวก 0.10 บาท หรือ 4.85% สูงสุดที่ระดับ 2.22 บาท ต่ำสุดที่ระดับ 2.08 บาท ด้วยมูลค่าซื้อขาย 82.09 ล้านบาท
ทั้งนี้ ราคาหุ้น TGE ปรับตัวขึ้นอย่างต่อเนื่อง โดยล่าสุดปรับขึ้นแตะระดับสูงสุดนับตั้งแต่เข้าซื้อขายในตลาดหลักทรัพย์ฯ เมื่อวันที่ 19 ส.ค.65 หลังที่ประชุมคณะกรรมการบริษัท TGE เมื่อวันที่ 30 มีนาคม 2566 มีมติอนุมัติเกี่ยวกับการเพิ่มทุนเพื่อเสนอขายให้แก่บุคคลในวงจำกัด (Private Placement) มีจำนวน 65 ล้านบาท จากทุนจดทะเบียนเดิม 1,100 ล้านบาท เป็นทุนจดทะเบียน 1,165 ล้านบาท โดยการออกหุ้นสามัญเพิ่มทุนจำนวน 130 ล้านหุ้น มูลค่าที่ตราไว้หุ้นละ 0.50 บาท
นอกจากนี้ได้อนุมัติให้เสนอต่อที่ประชุมผู้ถือหุ้นเพื่อพิจารณาอนุมัติการจัดสรรหุ้นสามัญเพิ่มทุนจำนวน 130 ล้านหุ้นมูลค่าที่ตราไว้หุ้นละ 0.50 บาท เพื่อเสนอขายให้ แก่บุคคลในวงจำกัด (Private Placement) โดยกำหนดราคาเสนอขายหุ้นละ 2 บาท รวมเป็นมูลค่าทั้งสิ้นไม่เกิน 260 ล้านบาท และจัดสรรให้กับบุคคลในวงจำกัด 5 ราย ตามรายละเอียดดังนี้
โดยบริษัทจะนำเงินที่ได้จากการเสนอขายหุ้นสามัญเพิ่มทุน PP รวมประมาณ 260 ล้านบาท เพื่อใช้ในการลงทุนสร้างโอกาสเติบโตให้กับบริษัทฯ ในระยะยาวต่อไป ได้แก่ 1) โครงการโรงไฟฟ้าขยะชุมชนตำบลท่าจีน จังหวัดสมุทรสาคร (TES TCN) ซึ่งมีผลตอบแทนที่คาดหวังของโครงการ (Project IRR) : ร้อยละ 12-14 และ 2) โครงการโรงไฟฟ้าขยะชุมชนตำบลหนองมะโมง จังหวัดชัยนาท (TES CNT) ซึ่งมีผลตอบแทนที่คาดหวังของโครงการ (Project IRR) : ร้อยละ 11-13
อนึ่งก่อนหน้านี้ นายสุเมธ ลักษิตานนท์ ประธานเจ้าหน้าที่บริหาร TGE เปิดเผยว่า จากแผนยุทธศาสตร์ของบริษัทที่มุ่งเป็นผู้นำอุตสาหกรรมพลังงานทดแทนที่เป็นมิตรต่อชุมชนและสิ่งแวดล้อม โดยมีเป้าหมายขยายกำลังการผลิตติดตั้งเป็นมากกว่า 100 เมกะวัตต์ (MW) ภายในปี 2570 เพื่อก้าวเป็นผู้นำอุตสาหกรรมพลังงานทดแทนในประเทศไทย และเพิ่มกำลังการผลิตติดตั้งเป็นมากกว่า 200 เมกะวัตต์ ภายในปี 2575 เพื่อยกระดับเป็นผู้นำอุตสาหกรรมระดับภูมิภาค